४० ठाउँमा उनको कार्यक्रम भयो, डान्स विद् मी । उनले औपचारिक रूपमा कतै नृत्य सिकेकी छैनन् । युट्युबलाई नै उनको गुरु भने हुन्छ । ड्रेसअप र स्टेपको सेन्स दिएको पनि त्यसैले हो । यी ‘स्टेज क्वीन’लाई दर्शकले नेपाली शाकिरा भनेर हुटिङ गरिहाल्छन् । सुरुसुरुमा उनले बेली डान्स पछ्याइन् । त्यो कति सजिलो भने शरीरको तल्लो भाग हल्लाए पुग्छ । भन्छिन्, “मैले कहिल्यै शाकिराको फलो गरेकी छैन । बेली डान्सका कारण शाकिरा भन्दा छायामा परेजस्तो लाग्छ ।”
